DFK Dainava

Dzūkijos futbolo klubas „Dainava“, o trumpai DFK „Dainava“ – Lietuvos futbolo klubas iš Alytaus. 

Oficialus kontoros pavadinimas – Viešoji įstaiga Dzūkijos futbolo klubas „Dainava“.

Klubas siekia turėti visą klubo piramidę: pagrindinė komanda, dubleriai, mergaitės, veteranai, salės futbolo komanda, paplūdimio futbolo komanda.

Istorija 
DFK „Dainava“ įkurta 2016 m. pradžioje. Susijungė FM „Auska“ bei ištikimiausi „Dainavos“ gerbėjai – „Dzūkų tankai“ – ir įkūrė bendrą projektą, kurį pavadino Dzūkijos futbolo klubu „Dainava“.

2016 m. pradžioje buvo leista „Auskai“ persivadinti į DFK „Dainavą“. Klubas gavo LFF I lygos licenciją.

2016 m. LFF I-os lygos pirmenybes pradėjo Gargžduose. Gan netikėtai 1-1 sužaidė su vietos FK Banga. Sezono pradžia suteikė nemažai vilčių, tačiau antroji pusė buvo prastesnė ir galutinėje komandų rikiuotėje DFK „Dainava“ liko devintoje pozicijoje.

2017 m. DFK „Dainava“ išsikėlė ambicingus planus ir surinko pajėgią sudėtį. LFF taurės turnyre nugalėjo iš pradžių FK Geležinis Vilkas 13:0 , paskui 1/16 f. Adiada Šiauliai 8:0 . 
Tuo tarpu Pirmoje lygoje po pirmojo rato klubas buvo turnyrinės lentelės viršuje. Galutinėje rikiuotėje užėmė ketvirtą vietą.

2018 m. sezone komanda kurį laiką buvo pirmoje vietoje, tačiau vasarą buvo patekę į žaidybinę duobę ir patyrė net keturis pralaimėjimus iš eilės. Tuo pasinaudojo varžovai. Sezono pabaigoje sėkmingai rinko taškus ir turėjo galimybę iškovoti aukso medalius. Paskutiniojo turo metu dzūkai net 6-0 sutriuškino FC Kupiškis, bet iki pirmos vietos pritrūko vieno taško. FK Panevėžys prieš FK Nevėžis įvartį pelnė 89 minutę ir iškovojo Pirmos lygos nugalėtojų vardus, bei tiesioginį kelialapį į A lygą. 

2018 m. spalio 28 d. vyko peržaidimo rungtynės, kurios buvo žaidžiamos Alytuje. Rezultatu 3-0 nugalėjo FK Palanga. Atsakomosios rungtynės vyko Gargžduose ir jose dar kartą nugalėjo palangiškiai. Šį kartą rezultatas buvo 2-0.
Bendras rezultatas buvo 5-0. FK Palanga išliko A lygoje. Po sezono komandą paliko vienas iš jos puolimo lyderių Sebastien Vasquez Gamboa, kuris persikėlė į FK Panevėžys.

Nepaisant nesėkmės Pereinamosiose rungtynėse, klubo vadovybė siekė, kad komanda gautų A lygos licenciją 2019 m. sezonui.
Prieš sezoną kreipėsi  miesto vadovybę, kad paremtų ir skirtų trūkstamus 200 000 eurų, reikalingų licencijuotis A lygai. Deja, savivaldybės paramos nepavyko užsitikrinti. 2019 m. žaidė Pirmoje lygoje. Treneriu buvo paskirtas norvegas Kim Rønningstad. Pirmoje sezono pusėje ekipa žaidė labai vidutiniškai ir įpusėjus pirmenybėms buvo septintoje vietoje. Antroje sezono pusėje pavyko pagerinti žaidimą, tačiau galutinėje komandų rikiuotėje liko ketvirti.

Dainavos salės futbolo komanda bandė licencijuotis į 2019–2020 m. Futsal A lygą, tačiau nesėkmingai.

2020 m. klubas vėl bandė licencijuotis į A lygą, tačiau prašymas vėl buvo atmestas. Klubas apeliavo, tačiau licencija vistiek nebuvo išduota dėl nepilnai įgyvendintų privalomų teisinių, personalo, sporto ir finansinių kriterijų. Pirmoje lygoje po pirmojo etapo pateko į geriausių komandų aštuntuką ir tęsė kovą dėl apdovanojimų. Alytaus ekipa buvo viena labiausiai sirgalių palaikomų komandų, o sezono lankomumo rekordas buvo 932 žiūrovai. Ekipa pateko į geriausiųjų aštuntuką, tačiau antrame etape sunkiai sekėsi rinkti taškus ir galutinėje komandų rikiuotėje liko šeštoje vietoje.

Salės futbolo komanda per kvalifikacinį turnyrą iškovojo vietą dalyvauti Optibet Futsal A lygos 2020–2021 m. sezone.

2021 m. klubas ir vėl siekė A lygos licencijos, nors ir neiškovojo teisės sportiniu principu. Licencija nebuvo suteikta dėl neįvykdytų reikalavimų dėl mergaičių komandos, pagrindinės komandos trenerio licencijos bei audito. Klubas apeliacijos nesiekė, ir pranešė kad ruošia planą sekančiame sezone iškovoti vietą A lygoje sportiniu principu. Paskutiniu momentu, klubui buvo pasiūlyta pateikti prašymą dalyvauti A lygoje išimties tvarka. Prašymą jau buvo pateikusi FK Jonava. Po dvi dienas trukusio LFF VK posėdžio, balsavimo būdu vieta A lygoje buvo išskirta DFK „Dainavai“. Kadangi klubas buvo priimtas išimties tvarka, sezoną pradės su -3 taškų nuobauda. Po nesėkmingos sezono pradžios vietoje italo Fabio Mazzone vyr. treneriu tapo Tomas Ražanauskas. Pirmą sezono pergalę klubas iškovojo devintuoju bandymu, kai 2021 m. balandžio 24 d. įveikė Kėdainių „Nevėžį“ (1:0).
2021 m. spalio mėn. klubas nustebino Lietuvos futbolo bendruomenę, kai į savo gretas pasikvietė Tomą Švedkauską. Apie tai kalbėta interviu su klubo sporto direktoriumi Rimu Kantaravičiumi. Komanda užėmė 9 vietą, ir sportiniu principu iškrito iš A lygos.

Žinant licencijavimosi neužtikrintumą, klubas iš pradžių padavė prašymą licencijuotis į 2022 m. A lygą. 2021 m. sausio 31 d. paskelbta apie tai, kad klubas traukiasi iš A lygos licencjavimosi proceso ir sieks Pirmos lygos licencijos.

2022 m. klubas licencijavosi Pirmai lygai (licencija suteikta po apeliacijos); tapo vienu iš dalyvių, kurie rungtyniavo 2022 m. Pirmoje lygoje.

2022 m. kovo 20 d. DFK Dainava išvykoje susitiko su Be1 NFA ekipa. Dzūkai pirmavo rezultatu 1:0, bet pačioje rungtynių pabaigoje kauniečiai išlygino rezultatą. Po įvarčio į aikštę išbėgo dzūkų sirgaliai ir užsipuolė įvartį pelniusį žaidėją. Įvyko incidentas, į kurį įsitraukė ir kiti Be1 NFA žaidėjai, apsaugos darbuotojai bei policija. Rungtynės baigėsi rezultatu 1:1.

2022 m. tapo Pirmos lygos nugalėtojais.

Sportinės aprangos 
 2017 m. sezone DKF „Dainava“ žaidė tradiciniais bordo-mėlynais marškinėliais, o atsarginė aprangos buvo baltos spalvos su juodais žymenimis.
 2019 m. pakito aprangos. Tradicinius dryžuotus marškinėlius pakeitė raudona ant krūtinės spalva. Rankovės liko tamsiai mėlynos. Šonai buvo balti. Atsarginės aprangos buvo geltonos, juodi šortai ir geltonos kojinės.

Sezonai

Sudėtis 
Atnaujinta: 

|-----
! colspan="9" bgcolor="#B0D3FB" align="left" |
|----- bgcolor="#DFEDFD"
 35+

 
|-----
! colspan="9" bgcolor="#B0D3FB" align="left" |
|----- bgcolor="#DFEDFD"

 (kapitonas)

     

 (išvykęs nuomos pagrindais į FA Šiauliai)

 35+ 
|-----
! colspan="9" bgcolor="#B0D3FB" align="left" |
|----- bgcolor="#DFEDFD"

 

 
|-----
! colspan="9" bgcolor="#B0D3FB" align="left" | Dainava / Dainava B
|----- bgcolor="#DFEDFD"
 U-18

Įdomybės 
 Didžiausia 2016 metų pergalė pasiekta Alytuje, kai 2016 m. gegužės 7 dieną, rezultatu 7-0 buvo nugalėta FK Šilutė.
 Didžiausias 2016 metų sezono pralaimėjimas patirtas Kazlų Rūdoje, kai vietos Šilas 2016 m. rugsėjo 10 dieną rezultatu 6:0 sutriuškino alytiškius.
 Didžiausia Pirmos lygos 2017 metų pergalė pasiekta 2017 m. gegužės 5 d., 8 turo rungtynėse Utenoje, kai 11:2 buvo nugalėta Utenis B ekipa.

Treneriai 
  Ričardas Grigaliūnas (2016 m. sezono pirmoje pusėje.)
  Darius Gvildys (nuo 2016 m. vasaros iki 2017 m. gruodžio mėn.)
  Donatas Vencevičius (2018 m. sausio 23 d. iki 2018 m. sezono pabaigos)
  Kim Rønningstad (2019 m. sezone) 
  Łukasz Hass ( – )
  Povilas Baliukonis ir  Nerijus Bartkevičius (nuo 2020 m. birželio mėn., laikinai)
  Fabio Mazzone nuo  
  Tomas Ražanauskas nuo 2021 m. balandžio 21 d.
  Matthew Silva, nuo 2022 m. vasario mėn. iki gegužės 11 d.
  Sergej Kuznecov nuo 2022 m. gegužės 11 d.

Dubleriai 

Šiuo metu dublerių ekipa vadinama Dainava B. Nuo 2016 metų Dainavos B ekipa dalyvauja LFF II lygos, pietų zonos pirmenybėse.

2021 m. III lygos Alytaus AFF zonoje dalyvavo Dainava C komanda. Tarp keturių dalyvių užėmė 3-ą vietą.

Jaunimą ugdo VšĮ futbolo akademija „Dainava“ (FA Dainava).

Salės futbolo komanda 
Bandė licencijuotis į LFF salės futbolo A lygą 2019-2020 m. sezonui, tačiau nesėkmingai. 2020-2021 m. sezone klubas vėl išreiškė norą dalyvauti Lietuvos futsal A lygos varžybose, ir  2-3 d. žaidė atrankos turnyre Prienuose dėl vietos Futsal A lygoje. Komanda užėmė antrąją vietą ir iškovojo teisę dalyvauti Futsal A lygoje. 

Prieš pat 2022–2023 m. sezono pradžią klubas pasitraukė iš Futsal A lygos.

Šaltiniai

Nuorodos 
 DFK Dainava
 facebook paskyra
 SOCCERWAY
 SOFASCORE
 FLASHSCORE
 Transfermarkt
 Globalsportsarchive
 futbolinis.lt svetainė
 Dzūkų Tankai
 YouTube platforma
 Pirma lyga (1lyga.lt)

Lietuvos futbolo klubai
Lietuvos salės futbolo klubai
Alytaus futbolas